मानवरूपी पत्‍थर को भव पार करना है तो दो ही उपाय हैं । पहला उपाय - काम, क्रोध, मद, लोभ एवं अन्‍य विकारों की कठोरता से बचें एवं पाप के भार से बचें । हम पत्‍थर की तरह कठोर और भारी न होकर फुल की तरह कोमल और हल्‍के हो जायेगें तो भवसागर तर जायेगें । ऐसा करने के लिए भक्ति का सहारा लेना पडेगा क्‍योंकि विकारों को मिटाने के लिए और पाप आचरण से बचने के लिए यही एकमात्र साधन है । जैसे ही प्रभु में प्रेमाभक्ति बढती है विकार एक-एक करके भागते हैं । बुराईयों की जगह अच्‍छाईयां लेती है । अवगुणों की जगह गुण विद्यमान होते हैं । भक्ति के आते ही पूण्‍य की संख्‍या बढने लगती है और पाप क्षीण होने लगते हैं । भक्ति के बिना अन्‍य कोई भी तरिके से ऐसा होना कतई संभव नहीं । शुद्धिकरण का सबसे बड़ा स्त्रोत्र भक्ति है जिससे विकार मिटते हैं और जीव पाप करने से बचता है ।